**AΠΟΣΠΑΣΜΑ**

 **ΑΡΙΘΜ. ΠΡΩΤ.:**

Από το πρακτικό της 28ης /5-11-2019 έκτακτης συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 5-11-2019 ημέρα Τρίτη και ώρα 19:00 μ.μ. το Δημοτικό Συμβούλιο Σαμοθράκης συνήλθε σε έκτακτη συνεδρίαση ύστερα από την αρίθμ. πρωτ.: 5573/5-11-2019 πρόσκληση του Προέδρου του Δημοτικού Συμβουλίου (παρ. 4 του άρθρου 95, άρθρα 96 και 97 του Ν. 3463/2006) που δημοσιεύτηκε στον ειδικό χώρο ανακοινώσεων (πίνακα ανακοινώσεων και στην ιστοσελίδα και επιδόθηκε κατά την συνεδρίαση) για συζήτηση και λήψη αποφάσεων στα κατωτέρω θέματα της ημερήσιας διάταξης.

**ΘEMA: 1o** «**Έγκριση κατεπείγοντος χαρακτήρα των θεμάτων της συνεδρίασης**».

**Αρίθμ. Απόφαση:285**

Πριν από την έναρξη της συνεδρίασης αυτής ο Πρόεδρος του Δημοτικού Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1.Αντωνίου Ιωάννης- Δημ. Σύμβουλος | 1. Χανός Γεώργιος » » |
| 2. Βίτσας Αθανάσιος- » » | 2.Παπάς Παναγιώτης - » » |
| 3. Γλήνιας Στυλιανός - » » | 3. Πρόξενος Χρήστος- » » |
| 4. Γρηγόραινας Ιωάννης- » » | 4. Σκαρλατίδης Αθανάσιος – » » |
| 5. Καραμήτσου Κατερίνα - » » | 5. Φωτεινού Φωτεινός |
| 6.Κυλίμος Νικόλαος- » » |  |
| 7. Μόραλη Αντωνάκη Χρυσάνθη- » » |  |
| 8.Παλκανίκος Ιωάννης- » » |  |
| 9. Γιαταγάνη Κων/να- Δημ Σύμβουλος | (Η απουσία των παραπάνω είναι δικαιολογημένη λόγω έλλειψης τρόπου πρόσβασης) |

Στη συνεδρίαση παραβρέθηκε η υπάλληλος του Δήμου Βραχιώλια Ευαγγελία για την τήρηση των πρακτικών της συνεδρίασης.

Ύστερα από την διαπίστωση της απαρτίας ο Πρόεδρος κ. Φωτεινού Σαράντος κήρυξε την

έναρξη της συνεδρίασής και εισηγήθηκε ως εξής:

Συγκεκριμένα τα κάτωθι θέματα της σημερινής έκτακτης συνεδρίασης δεν δύναται να

αναβληθούν για τους κάτωθι λόγους:

**ΘΕΜΑ: 1ο «Έγκριση συζήτησης εκτάκτου χαρακτήρα του θέματος της συνεδρίασης»** (που προέκυψε από την ανάγκη εκλογής εκπροσώπων του Δήμου Σαμοθράκης στην Γενική Συνέλευση της Περιφερειακής ένωσης Δήμων Ανατολικής Μακεδονίας και Θράκης ¨ και έχει επείγοντα χαρακτήρα λόγω δεσμευτικών προθεσμιών).

**ΘΕΜΑ: 2Ο «** **Περί εκλογής Δημοτικών Συμβούλων ως εκπροσώπων του Δήμου Σαμοθράκης στην** Γενική Συνέλευση της Περιφερειακής Ένωσης Δήμων Ανατολικής Μακεδονίας και Θράκης**».**

**ΘEMA: 3o «Έγκριση 2ης τροποποίησης κατανομής επιχορήγησης του Δήμου Σαμοθράκης από το πρόγραμμα ΦΙΛΟΔΗΜΟΣ ΙΙ για την υλοποίηση έργων και επενδυτικών δραστηριοτήτων και προγραμματισμός δράσεων»**

(Σύμφωνα με το αρίθμ. πρωτ.: 5088/4-11-2019 έγγραφο της Διαχειριστικής Αρχής ΑΜΘ με θέμα: «*Συμπληρωματικά στοιχεία για την εξέταση της πρότασης* θα πρέπει να αποσταλεί έως τις 13/11/2019 η απόφαση ανάληψη δαπάνης ποσού 28.329,06 € για την κάλυψη της δαπάνης του προϋπολογισμού της πράξης με τίτλο ¨ΓΕΝΙΚΟ ΣΧΕΔΙΟ ΥΔΡΕΥΣΗΣ & ΣΧΕΔΙΟ ΑΣΦΑΛΕΙΑΣ ΝΕΡΟΥ ΔΗΜΟΥ ΣΑΜΟΘΡΑΚΗΣ¨ , το θέμα δεν χωράει αναβολής προκειμένου να μην διακινδυνεύσει η ένταξη της πράξης)

**ΘΕΜΑ: 4o«’Έγκριση 10ης αναμόρφωσης προϋπολογισμού οικ. έτους 2019»**

(Προκειμένου να δημιουργηθεί ΚΑΕ εξόδου με τίτλο ¨ΓΕΝΙΚΟ ΣΧΕΔΙΟ ΥΔΡΕΥΣΗΣ & ΣΧΕΔΙΟ ΑΣΦΑΛΕΙΑΣ ΝΕΡΟΥ ΔΗΜΟΥ ΣΑΜΟΘΡΑΚΗΣ¨ κατόπιν του αρίθμ. πρωτ.: 5088/4-11-2019 έγγραφο της Διαχειριστικής Αρχής ΑΜΘ με θέμα: «Συμπληρωματικά στοιχεία για την εξέταση της πρότασης¨, το θέμα δεν χωράει αναβολής προκειμένου να μην διακινδυνεύσει η ένταξη της πράξης)

Σας καλώ να αποφασίσουμε για την έγκριση κατεπείγοντος χαρακτήρα της συνεδρίασης σύμφωνα με τις διατάξεις του άρθρου 67 παρ 7. του Ν. 3852/2010.

Το Δημοτικό Συμβούλιο αφού άκουσε την εισήγηση και το σκεπτικό του Προέδρου και έλαβε υπόψη τα θέματα που αναφέρονται στην αρίθμ. πρωτ.: 5573/5-11-2019 πρόσκληση του Προέδρου του Δημοτικού Συμβουλίου για σύγκληση έκτακτου δημοτικού συμβουλίου και κατόπιν διαλογικής συζήτησης,

 **ΑΠΟΦΑΣΙΣΕ ΟΜΟΦΩΝΑ**

Εγκρίνει τον κατεπείγοντα χαρακτήρα των κάτωθι θεμάτων της συνεδρίασης που αναφέρονται στην αρίθμ. πρωτ.: 5573/5-11-2019 πρόσκληση του Προέδρου του Δημοτικού Συμβουλίου για σύγκληση έκτακτου δημοτικού συμβουλίου σύμφωνα με το σκεπτικό που αναφέρεται στην εισήγηση της παρούσας απόφασης:

 **ΘΕΜΑ: 1ο «Έγκριση συζήτησης εκτάκτου χαρακτήρα του θέματος της συνεδρίασης»** (που προέκυψε από την ανάγκη εκλογής εκπροσώπων του Δήμου Σαμοθράκης στην Γενική Συνέλευση της Περιφερειακής ένωσης Δήμων Ανατολικής Μακεδονίας και Θράκης ¨ και έχει επείγοντα χαρακτήρα λόγω δεσμευτικών προθεσμιών).

**ΘΕΜΑ: 2Ο «** **Περί εκλογής Δημοτικών Συμβούλων ως εκπροσώπων του Δήμου Σαμοθράκης στην** Γενική Συνέλευση της Περιφερειακής Ένωσης Δήμων Ανατολικής Μακεδονίας και Θράκης**».**

**ΘEMA: 3o «Έγκριση 2ης τροποποίησης κατανομής επιχορήγησης του Δήμου Σαμοθράκης από το πρόγραμμα ΦΙΛΟΔΗΜΟΣ ΙΙ για την υλοποίηση έργων και επενδυτικών δραστηριοτήτων και προγραμματισμός δράσεων»**

(Σύμφωνα με το αρίθμ. πρωτ.: 5088/4-11-2019 έγγραφο της Διαχειριστικής Αρχής ΑΜΘ με θέμα: «*Συμπληρωματικά στοιχεία για την εξέταση της πρότασης* θα πρέπει να αποσταλεί έως τις 13/11/2019 η απόφαση ανάληψη δαπάνης ποσού 28.329,06 € για την κάλυψη της δαπάνης του προϋπολογισμού της πράξης με τίτλο ¨ΓΕΝΙΚΟ ΣΧΕΔΙΟ ΥΔΡΕΥΣΗΣ & ΣΧΕΔΙΟ ΑΣΦΑΛΕΙΑΣ ΝΕΡΟΥ ΔΗΜΟΥ ΣΑΜΟΘΡΑΚΗΣ¨ , το θέμα δεν χωράει αναβολής προκειμένου να μην διακινδυνεύσει η ένταξη της πράξης)

**ΘΕΜΑ: 4o«’Έγκριση 10ης αναμόρφωσης προϋπολογισμού οικ. έτους 2019»**

(Προκειμένου να δημιουργηθεί ΚΑΕ εξόδου με τίτλο ¨ΓΕΝΙΚΟ ΣΧΕΔΙΟ ΥΔΡΕΥΣΗΣ & ΣΧΕΔΙΟ ΑΣΦΑΛΕΙΑΣ ΝΕΡΟΥ ΔΗΜΟΥ ΣΑΜΟΘΡΑΚΗΣ¨ κατόπιν του αρίθμ. πρωτ.: 5088/4-11-2019 έγγραφο της Διαχειριστικής Αρχής ΑΜΘ με θέμα: «Συμπληρωματικά στοιχεία για την εξέταση της πρότασης¨, το θέμα δεν χωράει αναβολής προκειμένου να μην διακινδυνεύσει η ένταξη της πράξης)

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Ο Πρόεδρος του Δημοτικού Συμβουλίου Τα Μέλη O Γραμματέας

Παπάς Παναγιώτης (Υπογραφές) Φωτεινού Φωτεινός

Ακριβές Απόσπασμα

 Ο Δήμαρχος

 Βίτσας Αθανάσιος

 **AΠΟΣΠΑΣΜΑ**

 **ΑΡΙΘΜ. ΠΡΩΤ.:5593/6-11-2019**

 **ΑΔΑ:** Ψ91ΑΩ1Λ-4ΘΠ

Από το πρακτικό της 28ης /5-11-2019 έκτακτης συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 5-11-2019 ημέρα Τρίτη και ώρα 19:00 μ.μ. το Δημοτικό Συμβούλιο Σαμοθράκης συνήλθε σε έκτακτη συνεδρίαση ύστερα από την αρίθμ. πρωτ.: 5573/5-11-2019 πρόσκληση του Προέδρου του Δημοτικού Συμβουλίου (παρ. 4 του άρθρου 95, άρθρα 96 και 97 του Ν. 3463/2006) που δημοσιεύτηκε στον ειδικό χώρο ανακοινώσεων (πίνακα ανακοινώσεων και στην ιστοσελίδα και επιδόθηκε κατά την συνεδρίαση) για συζήτηση και λήψη αποφάσεων στα κατωτέρω θέματα της ημερήσιας διάταξης.

**ΘEMA: 2ο «Εκλογή δημοτικών συμβούλων ως εκπροσώπων του Δήμου Σαμοθράκης στην Γενική Συνέλευση της ΠΕΔ Ανατολικής Μακεδονίας και Θράκης».**

 **Αρίθμ. Απόφαση:286**

Πριν από την έναρξη της συνεδρίασης αυτής ο Πρόεδρος του Δημοτικού Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1.Αντωνίου Ιωάννης- Δημ. Σύμβουλος | 1. Χανός Γεώργιος » » |
| 2. Βίτσας Αθανάσιος- » » | 2.Παπάς Παναγιώτης - » » |
| 3. Γλήνιας Στυλιανός - » » | 3. Πρόξενος Χρήστος- » » |
| 4. Γρηγόραινας Ιωάννης- » » | 4. Σκαρλατίδης Αθανάσιος – » » |
| 5. Καραμήτσου Κατερίνα - » » | 5. Φωτεινού Φωτεινός |
| 6.Κυλίμος Νικόλαος- » » |  |
| 7. Μόραλη Αντωνάκη Χρυσάνθη- » » |  |
| 8.Παλκανίκος Ιωάννης- » » |  |
| 9. Γιαταγάνη Κων/να- Δημ Σύμβουλος | (Η απουσία των παραπάνω είναι δικαιολογημένη λόγω έλλειψης τρόπου πρόσβασης) |
| 10. Φωτεινού Σαράντος |  |
| 11. Σαράντος Γεώργιος - » » |  |
| 12.Τερζή Αναστασία - » » | (Δεν προσήλθαν αν και κλήθηκαν νόμιμα) |

Για το παραπάνω θέμα της ημερήσιας διάταξης, ο εκτελών χρέη **Πρόεδρου του Δ.Σ. κ.Φωτεινού Σαράντος** είπε τα εξής :

Με το π.δ. 75/2011 *«Περιφερειακές Ενώσεις Δήμων και Κεντρική Ένωση Δήμων*

*Ελλάδας»* (Α' 182 της 22ας Αυγούστου 2011), καθορίζονται, μεταξύ άλλων, η διαδικασία

ανάδειξης των εκπροσώπων των Δήμων στις Γενικές Συνελεύσεις των Περιφερειακών

Ενώσεων Δήμων (ΠΕΔ) και της Κεντρικής Ένωσης Δήμων Ελλάδας (ΚΕΔΕ) και η ανάδειξη

των οργάνων τους. Η θητεία των τελευταίων συμπίπτει με τη διάρκεια της δημοτικής

περιόδου και λήγει με την εγκατάσταση των νέων.

Σύμφωνα με την παρ.1 του άρθρου 9 του Π.Δ. 75/2011, όπως αντικαταστάθηκε με

την παρ.1 του άρθρου όγδοου του Ν.4279/2014 (ΦΕΚ 158/08.08.2014 τεύχος Α’) και

αντικαταστάθηκε εκ νέου με την παρ. 1 του άρθρου 3 του Π.Δ. 94/2019: *«Μέχρι την 16η*

*Ιανουαρίου του πρώτου χρόνου της δημοτικής περιόδου, το δημοτικό συμβούλιο, μετά την*

*εκλογή του προεδρείου του εκλέγει με μυστική ψηφοφορία τους εκπροσώπους του στη Γενική*

*Συνέλευση της ΠΕΔ.».*

Σύμφωνα με την παρ.2 του άρθρου 3 του Π.Δ. 94/2019: *«Ειδικά για την πρώτη*

*εφαρμογή, η ανωτέρω εκλογή διεξάγεται εντός είκοσι (20) ημερών από τη δημοσίευση του*

*παρόντος».*

Ο Πρόεδρος του Δημοτικού Συμβουλίου κάλεσε το Συμβούλιο να προβεί στην

εκλογή των εκπροσώπων του Δημοτικού Συμβουλίου στη Γενική Συνέλευση της

Περιφερειακής Ένωσης Δήμων ΑΜΘ για τη δημοτική περίοδο

2019-2023.

Επισήμανε, ότι δικαίωμα καταρτίσεως συνδυασμών έχουν όλοι οι συνδυασμοί οι οποίοι έλαβαν μέρος στις δημοτικές εκλογές και κατέλαβαν στο δημοτικό συμβούλιο τουλάχιστον μία (1) έδρα. Δύο ή περισσότεροι συνδυασμοί από αυτούς που εκπροσωπούνται στο δημοτικό συμβούλιο, μπορεί να καταρτίσουν κοινό συνδυασμό,

εφόσον έχουν συμπράξει κατά τις διατάξεις του άρθρου 1 του ν. 4623/2019 (Α΄134).

Υποψηφιότητες εκτός συνδυασμών αποκλείονται.

Για τον καθορισμό των εδρών που αναλογούν σε κάθε συνδυασμό, διαιρείται ο αριθμός των εγκύρων ψηφοδελτίων του συνδυασμού με το συνολικό αριθμό των εγκύρων ψηφοδελτίων και το πηλίκο πολλαπλασιάζεται με τον αριθμό των εκπροσώπων του δημοτικού συμβουλίου στη Γενική Συνέλευση της Π.Ε.Δ. Κάθε συνδυασμός λαμβάνει τόσες έδρες όσο είναι το ακέραιο πηλίκο αυτής της αριθμητικής πράξης. Εάν οι έδρες πουλαμβάνουν οι συνδυασμοί, σύμφωνα με τα ανωτέρω, είναι λιγότερες από τις προς διάθεση έδρες, οι έδρες που απομένουν διανέμονται ανά μία στους συνδυασμούς ανάλογα με τα αχρησιμοποίητα υπόλοιπα που έχουν ξεκινώντας από αυτόν που έχει το μεγαλύτερο. Στην κατανομή των εδρών βάσει αχρησιμοποίητου υπολοίπου μετέχουν και οι συνδυασμοί που δεν έλαβαν έδρα βάσει του εκλογικού μέτρου, κατά το προηγούμενο εδάφιο. Στην περίπτωση που το αχρησιμοποίητο υπόλοιπο πλειόνων συνδυασμών είναι ίσο, τότε

διενεργείται μεταξύ αυτών δημόσια κλήρωση από τον πρόεδρο του δημοτικού συμβουλίου.

Τις έδρες των συνδυασμών καταλαμβάνουν οι υποψήφιοι κάθε συνδυασμού που έλαβαν τους περισσότερους σταυρούς προτίμησης κατά σειρά. Σε περίπτωση ισοψηφίας ενεργείται δημόσια κλήρωση από τον πρόεδρο του δημοτικού συμβουλίου.

Οι εκπρόσωποι στην Π.Ε.Δ. κατατάσσονται με τη σειρά εκλογής τους, σύμφωνα με τον αριθμό των σταυρών προτίμησης που έχουν λάβει και αν δεν υπάρχουν σταυροί, με αλφαβητική σειρά. Οι υπόλοιποι κάθε συνδυασμού, κατά τη σειρά της εκλογής είναι αναπληρωματικοί εκπρόσωποι στην Π.Ε.Δ. και καταλαμβάνουν τις θέσεις των τακτικών εκπροσώπων του συνδυασμού στην περίπτωση που αυτές μείνουν κενές για οποιοδήποτε

λόγο. Η αναπλήρωση διαρκεί μέχρι το τέλος της δημοτικής περιόδου.

Επιπροσθέτως, στον Δήμο μας περιήλθε το αριθ. πρωτ. 654/16-10-2019 έγγραφο της

Π.Ε.Δ. ΑΜΘ με το οποίο μας ενημερώνουν σχετικά με τις εκλογές για την ανάδειξη των εκπροσώπων των Δήμων στη Γενική Συνέλευση της ΠΕΔ.ΑΜΘ καθώς επίσης για τον αριθμό των εκπροσώπων του Δήμου

Σαμοθράκης, οι οποίοι είναι ο Δήμαρχος και ένας (1) Δημοτικός Σύμβουλος.

Στο ανωτέρω πλαίσιο κατατέθηκαν οι κατωτέρω δηλώσεις για την κατάρτιση των συνδυασμών:

Από τους Συμβούλους του Συνδυασμού ΕΝΩΤΙΚΟ ΚΙΝΗΜΑ ΣΑΜΟΘΡΑΚΗΣ καταρτίστηκε συνδυασμός με την ονομασία ΕΝΩΤΙΚΟ ΚΙΝΗΜΑ ΣΑΜΟΘΡΑΚΗΣ στον οποίο έθεσαν υποψηφιότητα οι κ.κ. Γρηγόραινας Ιωάννης και Καραμήτσου Κατερίνα.

Από τους Συμβούλους του Συνδυασμού ¨ΔΗΜΟΤΙΚΗ ΕΝΩΤΙΚΗ ΣΥΝΕΡΓΑΣΙΑ δεν καταρτίσθηκε συνδυασμός θεωρώντας ότι αφού την πλειοψηφούσα παράταξη εκπροσωπεί ο Δήμαρχος θα έπρεπε το εκλεγμένο μέλος να ανήκει στον συνδυασμό τους και αφού αυτό δεν έγινε αποδεκτό δεν θα θέσουν υποψήφιο για εκλογή.

Από τους Συμβούλους του Συνδυασμού ¨ΣΑΜΟΘΡΑΚΗ 2020¨ δεν τέθηκε υποψηφιότητα.

Στη συνέχεια οι δημοτικοί Σύμβουλοι έλαβαν τα ψηφοδέλτια των συνδυασμών και κλήθηκαν να προβούν στην εκλογή των εκπροσώπων τους στη Γενική Συνέλευση της Π.Ε.Δ. ΑΜΘ με μυστική ψηφοφορία.

Ακολούθησε η διαδικασία εκλογής των εκπροσώπων στη Γενική Συνέλευση της Π.Ε.Δ. ΑΜΘ.

Κάθε δημοτικός Σύμβουλος ψήφισε υποψηφίους, μέχρι τόσους όσους

εκλέγει ο Δήμος στη Γενική Συνέλευση της Π.Ε.Δ.ΑΜΘ.

Μετά το πέρας της ψηφοφορίας ο Πρόεδρος ανακοίνωσε στο Δημοτικό Συμβούλιοτα αποτελέσματα της ψηφοφορίας, τα οποία έχουν ως εξής:

**Υποψήφιοι εκπρόσωποι Συνδυασμού «ΕΝΩΤΙΚΟ ΚΙΝΗΜΑ ΣΑΜΟΘΡΑΚΗΣ»:**

**1. Γρηγόραινας Ιωάννης, έλαβε οχτώ(8) ψήφους (εκλέγεται, τακτικό μέλος)**

**2. Καραμήτσου Γιαννέλου Κατερίνα, έλαβε επτά (7) ψήφους (αναπληρωματικός)**

Συνοψίζοντας, ο Πρόεδρος ανακοίνωσε στο Δημοτικό Συμβούλιο τα ονόματα των εκλεγέντων εκπροσώπων του Δήμου Σαμοθράκης στη Γενική Συνέλευση της Περιφερειακής

Ένωσης Δήμων (Π.Ε.Δ.) ΑΜΘ για τη θητεία 2019-2023, ως εξής:

**Γαλατούμος Νικόλαος, Δήμαρχος Σαμοθράκης**

**Τακτικά Μέλη:**

**1. Γρηγόραινας Ιωάννης** (συνδυασμός ΕΝΩΤΙΚΟ ΚΙΝΗΜΑ ΣΑΜΟΘΡΑΚΗΣ )

**Αναπληρωματικά Μέλη :**

**1. Καραμήτσου Γιαννέλου Κατερίνα** (ΕΝΩΤΙΚΟ ΚΙΝΗΜΑ ΣΑΜΟΘΡΑΚΗΣ)

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

 Ο Πρόεδρος του Δημοτικού Συμβουλίου Τα Μέλη O Γραμματέας

 Φωτεινού Φωτεινός (Υπογραφές) Παλκανίκος Ιωάννης

Ακριβές Απόσπασμα

Ο Δήμαρχος

 Γαλατούμος Νικόλαος

 **ΑΔΑ:** ΩΚΣΟΩ1Λ-23Θ

 **ΑΡΙΘΜ. ΠΡΩΤ.: 5687/12-11-2019**

 **AΠΟΣΠΑΣΜΑ**

Από το πρακτικό της 28ης /5-11-2019 έκτακτης συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 5-11-2019 ημέρα Τρίτη και ώρα 19:00 μ.μ. το Δημοτικό Συμβούλιο Σαμοθράκης συνήλθε σε έκτακτη συνεδρίαση ύστερα από την αρίθμ. πρωτ.: 5573/5-11-2019 πρόσκληση του Προέδρου του Δημοτικού Συμβουλίου (παρ. 4 του άρθρου 95, άρθρα 96 και 97 του Ν. 3463/2006) που δημοσιεύτηκε στον ειδικό χώρο ανακοινώσεων (πίνακα ανακοινώσεων και στην ιστοσελίδα και επιδόθηκε κατά την συνεδρίαση) για συζήτηση και λήψη αποφάσεων στα κατωτέρω θέματα της ημερήσιας διάταξης.

**ΘEMA: 3ο «Έγκριση 2ης τροποποίησης κατανομής επιχορήγησης του Δήμου Σαμοθράκης από το πρόγραμμα ΦΙΛΟΔΗΜΟΣ ΙΙ για την υλοποίηση έργων και επενδυτικών δραστηριοτήτων και προγραμματισμός δράσεων»**

 **Αρίθμ. Απόφαση: 287**

Πριν από την έναρξη της συνεδρίασης αυτής ο Πρόεδρος του Δημοτικού Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1. Αντωνίου Ιωάννης- Δημ. Σύμβουλος | 1. Χανός Γεώργιος - Δημ. Σύμβουλος |
| 2. Βίτσας Αθανάσιος- » » | 2. Παπάς Παναγιώτης - » » |
| 3. Γλήνιας Στυλιανός - » » | 3. Πρόξενος Χρήστος- » » |
| 4. Γρηγόραινας Ιωάννης- » » | 4. Σκαρλατίδης Αθανάσιος – » » |
| 5. Καραμήτσου- Γιαννέλου Αικατερίνη - » » | 5. Φωτεινού Φωτεινός- » » |
| 6. Κυλίμος Νικόλαος- » » |  |
| 7. Μόραλη Αντωνάκη Χρυσάνθη- » » |  |
| 8. Παλκανίκος Ιωάννης- » » |  |
| 9. Γιαταγάνη Κων/να- » » | (Η απουσία των παραπάνω είναι δικαιολογημένη, λόγω αδυναμίας πρόσβασης στο νησί ) |
| 10. Φωτεινού Σαράντος- » » |  |
| 11. Σαράντος Γεώργιος - » » |  |
| 12. Τερζή Αναστασία - » » | (Δεν προσήλθαν αν και κλήθηκαν νόμιμα) |

Στη συνεδρίαση παραβρέθηκε η υπάλληλος του Δήμου Βραχιώλια Ευαγγελία για την τήρηση των πρακτικών της συνεδρίασης.

Στην συνεδρίαση προεδρεύει ο Δημοτικός Σύμβουλος που συγκέντρωσε τους περισσότερους ψήφους από την παράταξη της πλειοψηφίας κ. Σαράντου Φωτεινός λόγω απουσίας του Προέδρου κ. Φωτεινού Φωτεινού και του Αντιπροέδρου κ. Σκαρλατίδη Αθανάσιου.

Για το παραπάνω θέμα της ημερήσιας διάταξης, ο εκτελών χρέη Πρόεδρου του Δ.Σ. κ. Φωτεινού Σαράντος είπε τα εξής:

Με το αρίθμ. α πρωτ.: 5088/4-11-2019 έγγραφό της η Διαχειριστική Αρχή ΑΜΘ με θέμα: «*Συμπληρωματικά στοιχεία για την εξέταση της πρότασης¨* σχετικά με τις ενέργειες του Δήμου για την ένταξη της πράξης με τίτλο ¨ΓΕΝΙΚΟ ΣΧΕΔΙΟ ΥΔΡΕΥΣΗΣ & ΣΧΕΔΙΟ ΑΣΦΑΛΕΙΑΣ ΝΕΡΟΥ ΔΗΜΟΥ ΣΑΜΟΘΡΑΚΗΣ¨ αναφέρει ότι μεταξύ των άλλων θα πρέπει να αποσταλεί έως τις 13/11/2019 η απόφαση ανάληψη δαπάνης ποσού 28.329,06 € για την κάλυψη της δαπάνης του προϋπολογισμού της εν λόγω πράξης που αφορά την μη επιλέξιμη δαπάνη (ΦΠΑ).

Επομένως καλούμαστε να εξασφαλίσουμε το αντίστοιχο ποσό στον προϋπολογισμό του Δήμου για το οικ. έτος 2019.

 Επειδή δεν υπάρχουν διαθέσιμοι πόροι ίδιοι από τον προϋπολογισμό του Δήμου

Σαμοθράκης για το έτος 2019 προτείνουμε την τροποποίηση κατανομής της χρηματοδότησης *ποσού* ***169.200,00 €*** *από το πρόγραμμα ΦΙΛΟΔΗΜΟΣ ΙΙ για υλοποίηση έργων και επενδυτικών δραστηριοτήτων, σύμφωνα με τους όρους της αρίθμ. πρωτ.: 30292/19-4-2019 απόφασης του Υπουργού Εσωτερικών που έγινε με την αρίθμ. 109/2019 απόφαση του Δημοτικού Συμβουλίου με την οποία εγκρίθηκε η αποδοχή επιχορήγησης του Δήμου Σαμοθράκης με το ποσό των* ***169.200,00 €*** *από το πρόγραμμα ΦΙΛΟΔΗΜΟΣ ΙΙ για υλοποίηση έργων και επενδυτικών δραστηριοτήτων, σύμφωνα με τους όρους της αρίθμ. πρωτ.: 30292/19-4-2019 απόφασης του Υπουργού Εσωτερικών και στην συνέχεια τροποποιήθηκε για 1η φορά με την αρίθμ. 249/2019 απόφαση του Δημοτικού Συμβουλίου ως εξής:*

* Μειώνει με το ποσό των **28.329,06 €** τον προϋπολογισμό της δαπάνης με τίτλο ¨Εκπόνηση μελέτης περιβαλλοντικών επιπτώσεων (τροποποίηση μελέτης περιβαλλοντικών επιπτώσεων κάμπινγκ)¨ ο οποίος διαμορφώνεται από 37.100,00 € στο ποσό των **8.770,94 €.**
* Κατανέμει το ποσό των **28.329,07 €** που προέκυψε από την ανωτέρω μείωση στο έργο με τίτλο με τίτλο ¨ΓΕΝΙΚΟ ΣΧΕΔΙΟ ΥΔΡΕΥΣΗΣ & ΣΧΕΔΙΟ ΑΣΦΑΛΕΙΑΣ ΝΕΡΟΥ ΔΗΜΟΥ ΣΑΜΟΘΡΑΚΗΣ¨.

Το ποσό των **28.329,06 €** θα εγγραφεί σε ΚΑΕ εξόδου με τίτλο ¨ΓΕΝΙΚΟ ΣΧΕΔΙΟ ΥΔΡΕΥΣΗΣ & ΣΧΕΔΙΟ ΑΣΦΑΛΕΙΑΣ ΝΕΡΟΥ ΔΗΜΟΥ ΣΑΜΟΘΡΑΚΗΣ¨ από το πρόγραμμα ΦΙΛΟΔΗΜΟΣ ΙΙ για υλοποίηση έργων και επενδυτικών δραστηριοτήτωνσύμφωνα με την αρίθμ. πρωτ.: 30292/19-4-2019 απόφαση του Υπουργού Εσωτερικών, στο σκέλος των εξόδων του προϋπολογισμού του Δήμου Σαμοθράκης για το οικ. έτος 2019 (με την επόμενη αναμόρφωση του προϋπολογισμού οικ. έτους 2019).

Στην συνέχεια ο Πρόεδρος του Δημοτικού Συμβουλίου κάλεσε τους συμβούλους σε ψηφοφορία και το Δημοτικό Συμβούλιο,

**ΑΠΟΦΑΣΙΣΕ ΟΜΟΦΩΝΑ**

Εγκρίνει η τροποποίηση κατανομής της επιχορήγησης του Δήμου Σαμοθράκης με το ποσό των **169.200,00 €** που εγκρίθηκε με την αρίθμ. 109/2019 απόφαση του Δημοτικού Συμβουλίου όπως ισχύει με την 249/2019 όμοια απόφαση από το πρόγραμμα ΦΙΛΟΔΗΜΟΣ ΙΙ για υλοποίηση έργων και επενδυτικών δραστηριοτήτων, σύμφωνα με τους όρους της αρίθμ. πρωτ.: 30292/19-4-2019 απόφασης του Υπουργού Εσωτερικών ως εξής:

* Μειώνει με το ποσό των **28.329,06 €** τον προϋπολογισμό της δαπάνης με τίτλο ¨Εκπόνηση μελέτης περιβαλλοντικών επιπτώσεων (τροποποίηση μελέτης περιβαλλοντικών επιπτώσεων κάμπινγκ)¨ ο οποίος διαμορφώνεται από 37.100,00 € στο ποσό των **8.770,94 €.**
* Κατανέμει το ποσό των **28.329,07 €** που προέκυψε από την ανωτέρω μείωση στην πράξη με τίτλο ¨ΓΕΝΙΚΟ ΣΧΕΔΙΟ ΥΔΡΕΥΣΗΣ & ΣΧΕΔΙΟ ΑΣΦΑΛΕΙΑΣ ΝΕΡΟΥ ΔΗΜΟΥ ΣΑΜΟΘΡΑΚΗΣ¨.

Το ποσό των **28.329,06 €** θα εγγραφεί σε ΚΑΕ εξόδου με τίτλο ¨ΓΕΝΙΚΟ ΣΧΕΔΙΟ ΥΔΡΕΥΣΗΣ & ΣΧΕΔΙΟ ΑΣΦΑΛΕΙΑΣ ΝΕΡΟΥ ΔΗΜΟΥ ΣΑΜΟΘΡΑΚΗΣ¨ από το πρόγραμμα ΦΙΛΟΔΗΜΟΣ ΙΙ για υλοποίηση έργων και επενδυτικών δραστηριοτήτωνσύμφωνα με την αρίθμ. πρωτ.: 30292/19-4-2019 απόφαση του Υπουργού Εσωτερικών, στο σκέλος των εξόδων του προϋπολογισμού του Δήμου Σαμοθράκης για το οικ. έτος 2019 (με την επόμενη αναμόρφωση του προϋπολογισμού οικ. έτους 2019).

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Ο Πρόεδρος του Δημοτικού Συμβουλίου Τα Μέλη Ο Γραμματέας

 Α.Α. (Υπογραφές) Παλκανίκος Ιωάννης

 Φωτεινού Σαράντος

Ακριβές Απόσπασμα

 Ο Δήμαρχος

Γαλατούμος Νικόλαος